gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4847, del 22-09-2004 (2004/9577)

RESOLUCIÓ de 16 de setembre de 2004, del conseller d'Empresa, Universitat i Ciència, per la qual nomena María Carmen Tomás Carboneras, personal eventual de la Conselleria.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4847

Data del DOGV
:   22-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/9577


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 16 de setembre de 2004, del conseller d'Empresa, Universitat i Ciència, per la qual nomena María Carmen Tomás Carboneras, personal eventual de la Conselleria. [2004/A9577]
  
De conformitat amb el que s'ha establit en l'article 6 del Text Refós de la Llei de la Funció Pública Valenciana, i també en l'article 3 del Decret 349/1995, de 28 de novembre, del Govern Valencià, sobre regulació del personal eventual al servici de l'administració del Consell de la Generalitat, resolc:
  
Nomenar María Carmen Tomás Carboneras personal eventual de la Conselleria d'Empresa, Universitat i Ciència per a exercir les funcions de coordinadora de la Secretaria del conseller.
  
En consideració a la preparació exigida i al nivell de titulació adequat a la funció assignada, s'establix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E047.
  
El present nomenament tindrà efectes des del dia 16 de setembre de 2004.
Diari Oficial de la Generalitat Valenciana


Sumari del DOGV 4825, del 23-08-2004 (2004/8051)

Informació pública relativa al pla parcial 2ª fase del Parc Logístic de Riba-roja de Túria.
-------------------------------------------------------------------------------------------

### Dades del document

Número de DOGV
:   4825

Data del DOGV
:   23-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8051


Organisme emissor
:   Conselleria d'Infraestructures i Transport

Tipus de document
:   Anunci

Informació pública relativa al pla parcial 2ª fase del Parc Logístic de Riba-roja de Túria. [2004/X8051]
  
D'acord amb el que establix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la Direcció General de Transports de la Conselleria d'Infraestructures i Transport ha resolt, amb data 19 de juliol de 2004, sotmetre al tràmit d'informació pública el pla parcial 2a fase del Parc Logístic de Riba-roja de Túria.
  
A estos efectes un exemplar del citat pla parcial es trobarà depositat per a la consulta en la Direcció General de Transports, Conselleria d'Infraestructures i Transport, avinguda de Blasco Ibáñez, 50, 5a planta, 46132 València, perquè puguen formular-se totes les observacions que s'hi consideren pertinents.
  
El període d'informació pública s'iniciarà l'endemà de la publicació en el DOGV i acabarà el 20 de setembre de 2004.
  
Les observacions es dirigiran durant el referit termini a l'adreça adés esmentada.
Diari Oficial de la Generalitat Valenciana


Sumari del DOGV 4824, del 20-08-2004 (2004/7783)

Notificació d'anul·lacions d'autoritzacions sanitàries. Expedients: UT-0081/04 i XA-0241/04.
--------------------------------------------------------------------------------------------

### Dades del document

Número de DOGV
:   4824

Data del DOGV
:   20-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7783


Organisme emissor
:   Conselleria de Sanitat

Tipus de document
:   Anunci

Notificació d'anul·lacions d'autoritzacions sanitàries. Expedients: UT-0081/04 i XA-0241/04. [2004/X7783]
  
No s'han pogut notificar de forma personal i directa a les persones interessades les resolucions que tot seguit s'allistes d'anul·lació de l'autorització sanitària. En compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.
  
València, 09 de juliol de 2004.- El director territorial: Daniel Pablo Comeche.
  
«Vistos els expedients d'anul·lació de les autoritzacions sanitàries dels establiments que més avall s'allisten, originats a sol·licitud de les persones interessades perquè s'ha produït un cessament de l'activitat, i segons que disposa l'article 6 de l'Orde de 6 de juny de 1997, modificada per l'Orde de 27 de març de 2000, de la Conselleria de Sanitat, sobre l'autorització sanitària d'establiments alimentaris menors.
  
Com que esta direcció territorial té competència per a resoldre el procediment esmentat segons els articles 4 i 6 de l'orde esmentada adés, resolc anul·lar les autoritzacions de funcionament que tot seguit s'allisten.
  
Contra esta resolució podrà interposar-se recurs d'alçada en el termini d'un mes davant el director general de Salut Pública, d'acord amb el que establixen els articles 114 i 115 de la Llei 30/1992, de 26 de novembre (BOE de 27 de novembre), de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
El director territorial: Daniel Pablo Comeche».
  
Titular: Soriano Medina, Desamparados
  
Adreça: la Vila Joiosa, 1, Requena
  
Expedient: UT-0081/04
  
Autorització sanitària: EM-10.4772/V
  
Data de la resolució: 10.06.2004
  
Titular: Mouloud, Karim
  
Adreça: Germanies, 3, Xàtiva
  
Expedient: XA-0241/04
  
Autorització sanitària: EM-10.6052/V
Diari Oficial de la Generalitat Valenciana


Sumari del DOGV 4892, del 26-11-2004 (2004/11354)

Informació pública del programa d'actuació integrada per al desenvolupament del sector pla parcial residencial El Pinaret.
--------------------------------------------------------------------------------------------------------------------------

### Dades del document

Número de DOGV
:   4892

Data del DOGV
:   26-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11312


Organisme emissor
:   Ajuntament d'Ador

Tipus de document
:   Anunci

Informació pública del programa d'actuació integrada per al desenvolupament del sector pla parcial residencial El Pinaret. [2004/M11788]
  
L'alcalde, per Resolució del dia 15 de novembre de 2004, va decidir sotmetre a informació pública el programa per al desenrotllament de l'actuació integrada del sector pla parcial residencial El Pinaret, de les normes subsidiàries d'Ador, presentada per la mercantil Construcciones Avilés, SL., amb domicili social a Real de Gandía (València), avinguda de Gandia, s/n, i codi d'identificació fiscal número B46/127288, i als efectes del que disposa la Llei Reguladora d'Activitat Urbanística, i en especial, els articles 45 i 46, fa saber a tots els possibles interessats i sotmet a informació pública:
  
1. Que s'ha presentat i dipositat davant l'Ajuntament d'Ador el programa per al desenrotllament de l'actuació integrada del sector pla parcial residencial El Pinaret.
  
2. El present anunci es publicarà en un diari d'informació general de la Comunitat Valenciana i en el Diari Oficial de la Generalitat Valenciana.
  
3. Dins del termini de 20 dies, comptadors des de la publicació en el Diari Oficial de la Generalitat Valenciana, qualsevol persona podrà consultar l'esmentada documentació i l'expedient administratiu format a este efecte a l'Ajuntament d'Ador, els dies hàbils, de dilluns a divendres, de 09.00 a 14.00 hores.
  
4. Dins del termini esmentat de 20 dies, es podran presentar davant l'Ajuntament al·legacions al programa i projectes presentats o alternatives tècniques que pretenguen competir amb l'exposada al públic, sense perjuí del dret a pròrroga establit en la llei esmentada.
  
5. Una vegada finalitzat el termini indicat, en els cinc dies següents es podran presentar en plica tancada a l'Ajuntament d'Ador proposicions juridicoeconòmiques per a executar qualsevol de les alternatives tècniques que s'hagen formulat. Una vegada flnalitzat este termini tindrà lloc l'obertura de pliques.
  
6. El present anunci es publica igualment perquè valga de notificació als afectats desconeguts, o a aquells l'adreça dels quals no conste o conste erròniament al Registre Cadastral, de conformitat i als efectes establits en l'article 59.4 de la Llei 30/1992, de Regim Jurídic de les Administracions Públiques i del Procediment Administratiu Comú. Este anunci té la consideració d'edicte.
Diari Oficial de la Generalitat Valenciana


Sumari del DOGV 4677, del 26-01-2004 (2004/472)

Concurs número CDL/045/2003. Instal·lacions de fontaneria, sanejament i aire comprimit de l'edifici de magatzems de la Ciutat de la Llum d'Alacant.
---------------------------------------------------------------------------------------------------------------------------------------------------

### Dades del document

Número de DOGV
:   4677

Data del DOGV
:   26-01-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/472


Data del document
:   19-01-2004

Organisme emissor
:   Ciutat de la Llum, SA

Tipus de document
:   Concurs

Descriptors 

:   * Alacant
    * contracte d'obres
    * licitació
    * climatització
    * instal·lació sanitària

Concurs número CDL/045/2003. Instal·lacions de fontaneria, sanejament i aire comprimit de l'edifici de magatzems de la Ciutat de la Llum d'Alacant. [2004/M472]
  
Entitat adjudicadora
  
- Organisme: Ciutat de la Llum, SA.
  
- Dependència que tramita l'expedient: Departament de Contractació.
  
- Número d'expedient: CDL/045/2003.
  
Objecte del contracte
  
- Descripció de l'objecte: contractació de l'obra instal·lacions de fontaneria, sanejament i aire comprimit de l'edifici de magatzems de la Ciutat de la Llum d'Alacant.
  
- Lloc d'execució: Alacant.
  
- Termini: quatre mesos i mig (4,5).
  
Tramitació, procediment i forma d'adjudicació
  
- Tramitació: urgent.
  
- Procediment: obert.
  
- Forma: concurs.
  
Pressupost de licitació
  
Sis-cents cinquanta-cinc mil cent huitanta-dos euros i seixanta-dos cèntims (655.182,62 e) IVA inclòs.
  
Garanties
  
- Provisional: 2% del pressupost de licitació.
  
- Definitiva: 4%)de l'import d'adjudicació.
  
Classificació
  
Grup J), subgrup 4, categoria d).
  
Obtenció de documentació i informació
  
- Entitat Ciutat de la Llum, SA.
  
- Domicili: avinguda de Maisonnave, número 7, plantes 6ª i 7ª.
  
- Codi postal i localitat: 03141 Alacant.
  
- Telèfon: 08 042 40 30.
  
- Telefax: 96 522 74 70.
  
- Data límit obtenció de documents i informació: 13 dies naturals a comptar des del dia següent al de la publicació de l'anunci de licitació en el Diari Oficial de la Generalitat Valenciana.
  
Presentació de les ofertes o de les sol·licituds de participació
  
- Data límit de presentació: 13 dies naturals a comptar des del dia següent a la publicació en el DOGV.
  
- Documentació a presentar: la que es detalla en el plec de bases.
  
- Lloc de presentació:
  
1ª Entitat: Ciutat de la Llum, SA.
  
2ª Domicili: avinguda de Maisonnave, número 7, plantes 6ª i 7ª.
  
3ª Codi postal i localitat: 03435 Alacant.
  
- Termini durant el qual el licitador està obligat a mantindre l'oferta: 30 dies.
  
Obertura de les ofertes
  
- Entitat: Ciutat de la Llum, SA.
  
- Domicili: avinguda de Maisonnave, número, plantes 6ª i 7ª.
  
- Localitat: Alacant.
  
- Data: el primer dia hàbil següent a la data límit de recepció d'ofertes.
  
- Hora: 11.00.
  
Despeses d'anuncis
  
Per compte de l'adjudicatari.
Diari Oficial de la Generalitat Valenciana


Sumari del DOGV 4780, del 22-06-2004 (2004/6280)

Expedient número 5/03CCO. Obres de rehabilitació façana de l'edifici situat a València, c/ de la Batlia, 1, seu de la Direcció General de Relacions amb les Corts i Secretariat del Govern.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4780

Data del DOGV
:   22-06-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/6280


Data del document
:   11-03-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * licitació
    * contracte d'obres
    * adjudicació de contracte administratiu

Expedient número 5/03CCO. Obres de rehabilitació façana de l'edifici situat a València, c/ de la Batlia, 1, seu de la Direcció General de Relacions amb les Corts i Secretariat del Govern. [2004/X6280]
  
1. Entitat adjudicadora
  
a) Organisme: Conselleria d'Economia, Hisenda i Ocupació.
  
b) Dependència que tramita l'expedient: Servici Central de Contractació de la Sotssecretaria de la Conselleria d'Economia, Hisenda i Ocupació.
  
c) Número d'expedient: 5/03CCO
  
2. Objecte del contracte
  
a) Tipus de contracte: obres
  
b) Descripció de l'objecte: obres de rehabilitació façana de l'edifici situat a València, c/ de la Batlia, 1, seu de la Direcció General de Relacions amb les Corts i Secretariat del Govern
  
c) Lot:
  
d) Diari oficial i data de publicació de l'anunci de licitació:
  
3. Tramitació, procediment i forma d'adjudicació
  
a) Tramitació: ordinària
  
b) Forma: procediment negociat
  
4. Pressupost base de licitació
  
Import total: 58.146,72 euros
  
5. Adjudicació
  
a) Data: 7 de març de 2004
  
b) Contractista: Restauración de Fachadas Torremar, SL
  
c) Nacionalitat: espanyola
  
d) Import d'adjudicació: 57.122,81euros.
Diari Oficial de la Generalitat Valenciana


Sumari del DOGV 4704, del 03-03-2004 (2004/1989)

Informació pública de l'alternativa tècnica de programa d'actuació integrada per gestió indirecta per al desenvolupament de la unitat d'execució 14.
----------------------------------------------------------------------------------------------------------------------------------------------------

### Dades del document

Número de DOGV
:   4704

Data del DOGV
:   03-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1989


Organisme emissor
:   Ajuntament de Llíria

Tipus de document
:   Anunci

Informació pública de l'alternativa tècnica de programa d'actuació integrada per gestió indirecta per al desenvolupament de la unitat d'execució 14. [2004/F1989]
  
Havent-se presentat l'últim dia del termini, per part de la mercantil Obradis, SL, una alternativa tècnica de programa d'actuació integrada per gestió indirecta per al desenvolupament de la unitat d'execució 14, en competència amb la inicialment formulada per ViPa Arquitectura e Ingeniería, SL, i publicada en el Diari Oficial de la Generalitat Valenciana del 16 de gener de 2004, se sotmet la d'Obradis, SL, a informació pública, només als efectes d'al·legacions i no de presentació de noves alternatives tècniques, durant el termini de 20 dies hàbils a comptar des del dia següent a la publicació d'este anunci en el Diari Oficial de la Generalitat Valenciana.
  
Les proposicions juridicoeconòmiques referides a les alternatives tècniques de programa es presentaran en plica tancada dins dels cinc dies hàbils següents al venciment del termini de pròrroga anterior. L'acte d'obertura de pliques tindrà lloc el següent dia hàbil a la conclusió del termini per a presentar-les, exclosos els dissabtes, a les 13.00 hores, i a la seu de l'ajuntament, de la qual cosa s'alçarà acta sota la fe pública del secretari general i davant de dos testimonis.
  
Totes les actuacions podran ser objecte de consulta i al·legació pels interessats, durant els 10 dies hàbils següents al d'obertura de pliques.
Diari Oficial de la Generalitat Valenciana


Sumari del DOGV 4761, del 26-05-2004 (2004/5252)

Informació publica de l'Assemblea General ordinària.
----------------------------------------------------

### Dades del document

Número de DOGV
:   4761

Data del DOGV
:   26-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5252


Organisme emissor
:   Caixa Rural Albalat dels Sorells, COOP Crèd. V.

Tipus de document
:   Anunci

Informació publica de l'Assemblea General ordinària. [2004/E5252]
  
En compliment de l'acord adoptat pel Consell Rector, de data 29 d'abril de 2004, i de conformitat amb el legal i estatutàriament establit, es convoca a tots els socis de l'entitat per a celebrar Assemblea General ordinària, divendres que ve, 18 de juny de 2004, a les 19.00 hores en primera convocatòria i a les 19.30 hores, en segona, a Albalat dels Sorells, en l'Espai Cultural, situat en el carrer d'Escuelas, 5, per a tractar els punts de la següent orde del dia :
  
1. Informe de Presidència
  
2. Examen de la gestió social. Aprovació si procedix, dels comptes anuals corresponents a l'exercici econòmic de 2003 (balanç, compte de pèrdues i guanys, memòria i informe de gestió i informe d'Auditoria).
  
3. Proposta de distribució de resultats de l'exercici 2003 i aprovació si procedix.
  
4. Aprovació si procedix de la liquidació del pressupost d'ingressos i despeses del Fons de Formació i Promoció Cooperativa de l'exercici 2003 i pla d'inversions i despeses de l'esmentat fons per a l'exercici en curs.
  
5. Nomenament d'auditor extern, per a verificació de comptes anuals
  
6. Modificació dels Estatuts Socials d'esta Caixa Rural pel que fa als articles 26 i 27, sobre assignació del Fons de Reserva Obligatori i del Fons de Formació i Promoció Cooperatiu .
  
7. Autorització expressa al Consell Rector perquè per si mateix puga completar, adequar, esmenar el text estatutari aprovat, en la mesura necessària per a poder complir les indicacions o esmenar els inconvenients que poguera formular al dit text l'Institut Valencià de Finances i els Registres Públics competents en orde a la seua autorització, qualificació i inscripció.
  
8. Elecció per a la renovació estatutària de sis membres titulars i suplents del Consell Rector
  
9. Autorització expressa al Consell Rector per a procedir a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics així com per a executar els dits acords, facultant-li per a la interpretació, aplicació i desenrotllament que necessitaren, fins i tot l'esmena dels mateixos, així com per al compliment de quants requisits, puguen resultar legalment exigibles per a la seua eficàcia.
  
10. Suggerències i preguntes
  
11. Decisió sobre l'aprovació de l'acta. Designació de dos socis a l'efecte.
  
Albalat dels Sorells, 17 de maig de 2004.- El president del Consell Rector: Vicente Oliver Cariñena.
Diari Oficial de la Generalitat Valenciana


Sumari del DOGV 4845, del 20-09-2004 (2004/9184)

Informació pública de la tercera exposició pública del compte de liquidació definitiva sector SUR-9 (El Colomer).
-----------------------------------------------------------------------------------------------------------------

### Dades del document

Número de DOGV
:   4845

Data del DOGV
:   20-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/9184


Organisme emissor
:   Ajuntament d'Onda

Tipus de document
:   Anunci

Informació pública de la tercera exposició pública del compte de liquidació definitiva sector SUR-9 (El Colomer). [2004/M9184]
  
En virtut del que estableix l'article 69.1C) de la Llei 6/1994, de 15 de novembre, Reguladora de l'Activitat Urbanística Valenciana (LRAU), en relació amb l'article 129 del Reglament de Gestió Urbanística (Reial Decret 3.288/1978, de 25 d'agost), es concedeix nova audiència, pel termini de 10 dies hàbils, en relació amb el document del compte de liquidació definitiva del programa d'actuació integrada SUR-9 (El Colomer), redactat al juliol de 2004, perquè en el referit termini puguen consultar l'expedient i, si és procedent, formular al·legacions, reclamacions o suggeriments amb caràcter previ a la seua aprovació definitiva.
  
El termini de 10 dies, als efectes de presentar al·legacions o observacions, començarà a transcórrer des de l'última data de publicació de l'anunci d'exposició pública en el Levante de Castelló o en el Diari Oficial de la Generalitat Valenciana, o des de la data de recepció del present avís en el cas que ja s'haguera publicat l'anunci en els dits mitjans.
  
La raó de l'obertura d'un nou període d'audiència està en la inclusió de les despeses d'inscripció al Registre de la Propietat de Vila-real número 2 del projecte de reparcel·lació, despeses que ja va sufragar l'ajuntament per anticipat, així com el reconeixement d'una indemnització a favor de Vicente Pallarés Manuel i altres per unes instal·lacions incompatibles amb l'actuació integrada, quantitats que han de repercutir-se proporcionalment entre tots els propietaris del sector i que suposen un increment a l'alça de les quantitats econòmiques previstes en la segona exposició pública.
  
La consulta de la nova documentació podrà efectuar-la, si ho desitja, en la tercera planta de l'ajuntament (Secció d'Ordenació del Territori), en horari d'oficines, d'11.30 hores a 14.30 hores.
Diari Oficial de la Generalitat Valenciana


Sumari del DOGV 4894, del 30-11-2004 (2004/11693)

RESOLUCIÓ de 25 d'octubre de 2004, de la Direcció General de Patrimoni Cultural Valenciano de la Conselleria de Cultura, Educació i Esport de la Generalitat Valenciana, per la qual s'obri període d'informació pública en l'expedient incoat per a la declaració de Bé d'Interés Cultural, amb categoria de monument, a favor del Canal de Bellús a Xàtiva, situat als termes municipals de Xàtiva, Genovés i Bellús (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4894

Data del DOGV
:   30-11-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/11492


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 25 d'octubre de 2004, de la Direcció General de Patrimoni Cultural Valenciano de la Conselleria de Cultura, Educació i Esport de la Generalitat Valenciana, per la qual s'obri període d'informació pública en l'expedient incoat per a la declaració de Bé d'Interés Cultural, amb categoria de monument, a favor del Canal de Bellús a Xàtiva, situat als termes municipals de Xàtiva, Genovés i Bellús (València). [2004/M11731]
  
Trobant-se en tramitació l'expedient per a la declaració com Bé d'Interés Cultural, amb categoria conjunt històric, a favor del Canal de Bellús a Xàtiva, incoat per resolució de esta Direcció General de data 27 de gener de 2004.
  
Esta Direcció General ha resolt:
  
1. Continuar amb la tramitació de l'expedient, d'acord amb les disposicions vigents.
  
2. Conforme al que preveu l'article 86 de la llei de procediment administratiu, i l'article 27 de la Llei 4/1998, d'11 de juny, del Patrimoni Cultural Valencià, obrir un període d'informació pública, a fi que totes les persones que tinguen interés puguen examinar l'expedient durant el termini d'un mes a partir de la publicació de la present resolució en el Diari Oficial de la Generalitat Valenciana. L'expedient estarà a disposició dels interessats en la Direcció General de Patrimoni Cultural Valencià, Servici de Patrimoni Arquitectònic i Mediambiental, de la Conselleria de Cultura, Educació i Esport, avinguda de Campanar, número 32, de València.
  
Contra la present resolució, per ser un acte de tràmit, no és procedent cap recurs.
  
València, 25 d'octubre de 2004.- El director general de Patrimoni Cultural Valencià: Manuel Muñoz Ibáñez.